પણ માણસ માણસની સાથે કરુણાનો વ્યવહાર રાખતો નથી. તે ઈશ્વરને મદદ કરવા તૈયાર છે, પણ માણસને મદદ કરવા તૈયાર નથી! તેને એટલો ખ્યાલ પણ આવતો નથી કે ઈશ્વરને માણસની મદદની કોઈ જરૃર નથી. તે ભૂખ્યો હોય તોય તમારા ભાવનો ભૂખ્યો હોઈ શકે છે. બાકી તમારી કાળી કે ધોળી લક્ષ્મીની એને કંઈ જરૃર નથી, પણ આપણા દેશમાં ધર્મનું જે વ્યાપક વેપારીકરણ થઈ રહ્યું છે તે જોઈએ ત્યારે એમ થાય કે ઈશ્વરના નામે, ધર્મના નામે આ કેટલું મોટું ધતિંગ ચાલે છે અને આપણે સૌ અર્ધ-ઉઘાડી આંખે આ બધું જોઈ રહ્યા છીએ.